באירוע , שנערך ב-7 באפריל, קול הפך לאלוף צפון אמריקה הראשון של NXT לאחר קרב סולם משושה שקיבל ציון של חמישה כוכבים מהעיתונאי של Wrestling Observer Newsletter, דייב מלצר. מאוחר יותר באותו הערב, אוריילי וקול (שהחליף את פיש הפצוע) הגנו בהצלחה על אליפות הזוגות של NXT לאחר שניצחו את The Authors of Pain ואת סטרונג ופיט דאן. בקרב זה סטרונג בגד בדאן, הפך לדמות הרעה והצטרף לקבוצת The Undisputed Era. ה-WWE הכירו בפיש, אוריילי וסטרונג כאלופים. לאחר שפיתחו יריבות נגד קבוצת British Strong Style (פיט דאן, טרנט סבן וטיילר בייט), שתי הקבוצות נפגשו לקרב ביום הראשון של אירוע טורניר אליפות בריטניה של שנת 2018, שבו קבוצת The Undisputed Era הפסידה. ביום השני של האירוע, אוריילי וסטרונג הפסידו ואיבדו את חגורות אליפות הזוגות לסבן ובייט, אך השניים הצליחו להחזיר לידיהם את חגורות האליפות יומיים בלבד לאחר מכן, מה שהפך אותם לצמד השני שמצליח לזכות בתואר יותר מפעם אחת, כשהראשונים שעשו זאת היו הריבייבל (דאש ויילדר וסקוט דוסון). הקרב החוזר בין הצמדים קיבל ציון חמישה כוכבים מדייב מלצר. באירוע , שנערך ב-18 באוגוסט, אוריילי וסטרונג הגנו בהצלחה על חגורות אליפות הזוגות בקרב נוסף נגד מאסטש מאונטיין (סבן ובייט), בעוד שקול הפסיד את חגורת אליפות צפון אמריקה לריקושט. ב-17 באוקטובר, פיש ערך את חזרתו ל-NXT, כשתקף את הצמד War Raiders (הנסון ורואו), מה שאיפשר לחבריו לקבוצה, אוריילי וסטרונג, להגן בהצלחה על חגורות האליפות בקרב נגדם. באירוע , שנערך ב-17 בנובמבר, קבוצת The Undisputed Era הפסידה בקרב "משחקי מלחמה" לקבוצתם של פיט דאן, ריקושט וה-War Raiders, לאחר שריקושט ודאן הצמידו יחדיו את קול. ב-26 בדצמבר, אוריילי וסטרונג הגנו בהצלחה על אליפות הזוגות נגד הווי משינרי (אוטיס דוזוביץ' וטאקר נייט). באירוע , שנערך ב-26 בינואר 2019, אוריילי וסטרונג הפסידו את חגורות אליפות הזוגות ל-War Raiders, ובעקבות כך נשארה הקבוצה ללא תואר אליפות. ב-6 במרץ, פיש ואוריילי הפסידו ל-DIY# (ג'וני גרגאנו ותומאסו צ'אמפה) בקרב במסגרת טורניר הזוגות לזכר דאסטי רודס והודחו מהטורניר כבר בסיבוב הראשון.